Προαιρετική συνέχιση της ασφάλισης Μισθωτών ασφαλισμένων
Αίτηση για την προαιρετική συνέχιση της ασφάλισης στον e-ΕΦΚΑ από 1.1.2017
Κατάθεση από τον αιτούντα (δια ζώσης ή ταχυδρομικά)
Οι ενδιαφερόμενοι θα πρέπει να έχουν πραγματοποιήσει στην υποχρεωτική ασφάλιση πέντε (5) έτη ή 1.500 ημέρες, εκ των οποίων ένα (1) έτος ή 300 ημέρες εντός της τελευταίας πενταετίας πριν από την υποβολή της αίτησης και να υποβάλλουν αυτή εντός ενός έτους από την τελευταία ασφάλισή τους.
Οι ενδιαφερόμενοι θα πρέπει να έχουν πραγματοποιήσει οποτεδήποτε δέκα (10) έτη ή 3.000 ημέρες ασφάλισης στην υποχρεωτική ασφάλιση ανεξάρτητα από τον χρόνο υποβολής της αίτησής τους.
Οι ενδιαφερόμενοι θα πρέπει να έχουν διακόψει την ασφάλισή τους στον e-ΕΦΚΑ.
Οι ενδιαφερόμενοι θα πρέπει να μην είναι ανάπηροι. Για τη διαπίστωση αυτή απαιτείται γνωμάτευση της αρμόδιας Υγειονομικής Επιτροπής.
Η διαδικασία αφορά στην προαιρετική συνέχιση της ασφάλισης ασφαλισμένων του e-ΕΦΚΑ, οι οποίοι δύνανται, μετά τη διακοπή της απασχόλησής τους, να συνεχίσουν την ασφάλισή τους προαιρετικά στον Φορέα. Τα ανωτέρω πρόσωπα μπορούν να υπαχθούν στον τελευταίο ενταχθέντα φορέα υποχρεωτικής ασφάλισης, ενώ προαιρετική συνέχιση της ασφάλισης πραγματοποιείται για κύρια σύνταξη ή/και για ασθένεια σε είδος και σε χρήμα.
Δελτίο ασφαλιστικής ταυτότητας και εισφορών (ΔΑΤΕ)
Γνωμάτευση ότι δεν είναι ανάπηρος κατά την έννοια του στοιχείου β΄ της παρ. 5 του άρθρου 28 του Ν. 1846/1951 (ΦΕΚ 189/Α΄).
Βεβαίωση χρόνου ασφάλισης (σε άλλους εντασσόμενους στον e-ΕΦΚΑ φορείς).
Κατατίθενται από τον ασφαλισμένο, εφόσον δεν προκύπτει ο αντίστοιχος ασφαλιστικός χρόνος μισθωτού από τα πληροφοριακά συστήματα του e-ΕΦΚΑ.
Βεβαίωση από άλλους εντασσόμενους στον e-ΕΦΚΑ φορείς, στην περίπτωση που ο μισθωτός έχει και άλλο χρόνο ασφάλισης πλην του π. ΙΚΑ-ΕΤΑΜ, και ο οποίος δεν απεικονίζεται στα πληροφοριακά συστήματα του e-ΕΦΚΑ.
Προαιρετική συνέχιση της ασφάλισης στον e-ΕΦΚΑ από 1.1.2017
Στην παρ. 2 του άρθρου 30 ορίζεται ότι κάθε ασφαλισμένος του e-ΕΦΚΑ, εφόσον παύει να έχει την ασφαλιστέα στον Φορέα απασχόληση ή ιδιότητα, δικαιούται να συνεχίσει την ασφάλισή του προαιρετικά.
Με την παρ. 1 του άρθρου 56 επεκτείνεται η δυνατότητα προαιρετικής συνέχισης στην ασφάλιση και για τον κλάδο της επικουρικής ασφάλισης.
Στη συγκεκριμένη ΚΥΑ ρυθμίζονται με ενιαίο τρόπο θέματα προαιρετικής συνέχισης της ασφάλισης των ασφαλισμένων του e-ΕΦΚΑ.
Στα συγκεκριμένα άρθρα αναλύονται οι όροι και οι προϋποθέσεις υπαγωγής στην προαιρετική συνέχιση της ασφάλισης.
Εγκύκλιος του e-ΕΦΚΑ, με την οποία εξειδικεύονται τα υπακτέα πρόσωπα, οι προϋποθέσεις υπαγωγής, η έναρξη της προαιρετικής συνέχισης της ασφάλισης, οι εισφορές κ.λπ.
Με το άρθρο 67 επέρχονται τροποποιήσεις στο άρθρο 10 του ν.2874/2000 περί της καταβολής εισφορών για μακροχρόνια ανέργους.
Ο ασφαλισμένος υποβάλλει στην αρμόδια Υπηρεσία του e-ΕΦΚΑ αίτηση για προαιρετική συνέχιση της ασφάλισης με τα απαραίτητα δικαιολογητικά.
Ο αρμόδιος υπάλληλος εκδίδει παραπεμπτικό για γνωμάτευση από την Υγειονομική Επιτροπή.
Ο αρμόδιος υπάλληλος ελέγχει την πληρότητα και την ορθότητα των δικαιολογητικών.
Ο αρμόδιος Διευθυντής ελέγχει την Απόφαση προαιρετικής συνέχισης της ασφάλισης και την υπογράφει μέσω ΟΠΣ/e-ΕΦΚΑ.
Ο αρμόδιος Διευθυντής ελέγχει την Απόφαση προαιρετικής συνέχισης της ασφάλισης και την απορρίπτει μέσω ΟΠΣ/e-ΕΦΚΑ.
Ο αρμόδιος υπάλληλος καταχωρεί την αίτηση στο πληροφοριακό σύστημα του ΟΠΣ/e-ΕΦΚΑ.
Η Απόφαση προαιρετικής συνέχισης της ασφάλισης κοινοποιείται στον ασφαλισμένο.
Παραλαβή της αίτησης υπαγωγής στην προαιρετική ασφάλιση και των απαιτούμενων δικαιολογητικών
Καταχώριση της αίτησης στο πληροφοριακό σύστημα του ΟΠΣ/e-ΕΦΚΑ
Έκδοση παραπεμπτικού για γνωμάτευση από την Υγειονομική Επιτροπή
Έλεγχος δικαιολογητικών και της γνωμάτευσης που θα προσκομίσει ο ασφαλισμένος.
Έκδοση εγκριτικής απόφασης, εφόσον ο ασφαλισμένος πληροί τις προϋποθέσεις.
Έκδοση απορριπτικής απόφασης σε περίπτωση που ο ασφαλισμένος δεν πληροί τις προϋποθέσεις.
Κοινοποίηση της απόφασης στον ασφαλισμένο
Ιστότοπος του e-ΕΦΚΑ/Συχνές ερωτήσεις-απαντήσεις